
R E F E R A T   D E   A P R O B A R E 
pentru modificarea și completarea Hotărârii Consiliului Local nr. 19/2022 privind aprobarea bugetului local al Municipiului Brad pe anul 2022, 
modificată prin Hotărârea Consiliului Local nr. 24/2022




	Bugetul local al Municipiului Brad pe anul 2022 este format din venituri în sumă de 32.445,43 mii lei la care se  adaugă excedentul bugetar în sumă de 3.380,36 mii lei şi din cheltuieli în sumă de 35.825,79 mii lei, astfel cum a fost aprobat prin Hotărârea Consiliului Local nr. 19/2022, modificată prin Hotărârea Consiliului Local nr. 24/2022.
	Având în vedere necesitatea evidențierii în mod separat a investițiilor estimate pentru anii 2023-2025, consider că se impune modificarea și completarea Hotărârii Consiliului Local nr. 19/2022 privind aprobarea bugetului local al Municipiului Brad pe anul 2022, modificată prin Hotărârea Consiliului Local nr. 24/2022.
	Astfel, cheltuielile de capital evidenţiate la secţiunea de dezvoltare în sumă de 9.142,42 mii lei din bugetul local al Municipiului Brad se reflectă în Programul de investiţii pe anul 2022, iar investițiile publice estimate pentru anii 2023 – 2025 se reflectă în Programul centralizator al acestora care se regăsește în Anexa 3.1 la proiectul de hotărâre.
	În contextul celor de mai sus am inițiat prezentul proiect de hotărâre  prin care am propus modificarea și completarea Hotărârii Consiliului Local nr. 19/2022 privind  aprobarea bugetului local al Municipiului Brad pe anul 2022, astfel cum a fost modificată prin Hotărârea Consiliului Local nr. 24/2022 și–l supun plenului Consiliului Local al Municipiului Brad spre dezbatere în forma prezentată.
	Precizez că celelalte articole ale Hotărârii Consiliului Local nr. 19/2022, modificată prin Hotărârea Consiliului Local nr. 24/2022 rămân neschimbate.
	Invoc în susţinerea propunerii mele prevederile Secţiunii a 2-a  din Legea nr. 317/2021 a bugetului de stat pe anul 2021, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare.

P R I M A R
          Florin CAZACU


